Diari Oficial de la Generalitat Valenciana


Sumari del DOGV 9574, del 14-04-2023 (2023/4003)

RESOLUCIÓ de 6 d'abril de 2023, de la Conselleria d'Educació, Cultura i Esport, per la qual es concedeix la modificació de l'autorització al centre privat d'Educació Infantil, Primària i Secundària San Agustín de la localitat d'Alacant.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9574

Data del DOGV
:   14-04-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/4003


Data del document
:   06-04-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 6 d'abril de 2023, de la Conselleria d'Educació, Cultura i Esport, per la qual es concedeix la modificació de l'autorització al centre privat d'Educació Infantil, Primària i Secundària San Agustín de la localitat d'Alacant. [2023/4003]  
Antecedents de fet  
Primer. La titularitat sol·licita la modificació de l'autorització del centre privat d'Educació Infantil, Primària i Secundària San Agustín d'Alacant, codi de centre 20146444, per adaptació de les instal·lacions a la normativa vigent que comporta la reducció de llocs escolars de Batxillerat.  
Segon. La Direcció General de Centres Docents va emetre informe favorable, el 12 d'abril de 2019, sobre l'adequació de les instal·lacions proposades quant a espais educatius, conformement amb la legislació aplicable.  
Tercer. En data 15 de març de 2023, la direcció territorial competent d'aquesta conselleria a Alacant emet proposta favorable que inclou l'informe del seu Servei Territorial d'Infraestructures Educatives, respecte de les instal·lacions, i l'informe de la Inspecció Educativa, respecte de les titulacions del professorat de conformitat amb la legislació aplicable.  
  
  
Fonaments de dret  
Primer. L'òrgan competent per a dictar la present resolució és la Conselleria d'Educació, Cultura i Esport, segons l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport. Mitjançant la Resolució de 13 d'abril de 2022, d'aquesta conselleria, es delega aquesta competència en la Secretaria Autonòmica d'Educació i Formació Professional.  
Segon. Vista la normativa aplicable als centres educatius privats i de conformitat amb aquesta.  
  
Vistos els antecedents de fet i considerats els fonaments de dret, resolc:  
  
Primer  
Modificar l'autorització del centre docent privat que a continuació s'indica, ateses les característiques, ensenyaments i capacitat màxima que s'assenyalen:  
Codi: 74238963.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: San Agustín.  
Titularitat: Congregació Padres Agustinos.  
Domicili: carrer Pintor Pedro Camacho, número 2.  
Localitat: Alacant.  
Província: Alacant.  
Modificació que s'autoritza:  
Adaptació de les instal·lacions a la normativa vigent amb una reducció de llocs escolars en Batxillerat, de manera que el centre queda configurat, íntegrament, amb la composició següent:  
9 unitats d'Educació Infantil, segon cicle, amb 225 llocs escolars.  
  
18 unitats d'Educació Primària, amb 450 llocs escolars.  
12 unitats d'Educació Secundària Obligatòria, amb 360 llocs escolars.  
8 unitats de Batxillerat, amb 270 llocs escolars, en les modalitats d'Humanitats i Ciències Socials i Ciències.  
2 unitats d'Educació Especial (suport a la Integració en Primària i Secundària), amb 30 llocs escolars.  
3 unitats d'Educació Especial Específica, amb 45 llocs escolars.  
  
  
Segon  
Aquesta resolució tindrà els seus efectes acadèmics a l'inici del pròxim curs escolar 2023-2024.  
  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per a les persones interessades que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 6 d'abril de 2023.- El secretari autonòmic d'Educació i Formació Professional (p. d. R 13.04.2022): Miguel Soler Gracia.